Jautājums Nr.1.:
Papildus jautājums par speciālistu apliecinājuma formu. Sakiet, kas ir domāts šajā tabulā ar sertifikātu. Kāda veida sertifikāts te būtu jāpievieno?

Atbilde Nr.1.:
Skaidrojam, ka nolikuma 5.3.3. punktā noteiktās prasības attiecībā uz speciālistiem ir saistītas ar to profesionālo pieredzi (piemēram, pieredze kampaņu izstrādē un vadībā), nevis obligātu profesionālo sertifikāciju. Attiecīgi speciālista apliecinājuma formā minētā sadaļa “sertifikāts” ir informatīva rakstura, tajā norādāma informācija par profesionālajiem sertifikātiem gadījumā, ja speciālistam tādi ir (piemēram, projektu vadības, komunikācijas vai mārketinga jomā). Sertifikātu esamība netiek prasīta kā obligāts kvalifikācijas nosacījums. Ja speciālistam attiecīgi sertifikāti nav, šo sadaļu var atstāt neaizpildītu vai norādīt “nav”.
Jautājums Nr.2.:
Vai piesaistītajiem apakšuzņēmumiem, kas ir zem 10 000 eur ir jāizpilda 9. pielikums - Apakšuzņēmēja apliecinājuma forma?

Atbilde Nr.2.:
Saskaņā ar nolikuma 5.1.5. punktu, pretendentam piedāvājumā jānorāda visi apakšuzņēmēji (t.sk. apakšuzņēmēju apakšuzņēmēji), neatkarīgi no tiem nododamās līguma daļas apjoma. Vienlaikus Pretendentam jāiesniedz dokumenti, kas apliecina attiecīgo apakšuzņēmēju gatavību veikt tiem uzticēto līguma daļu.
Ņemot vērā minēto, apakšuzņēmējiem, kuru plānotā pakalpojumu vērtība ir zem 10 000 EUR, nav obligāti jāizmanto tieši 9. pielikumā paredzētā forma, tomēr ir jāiesniedz funkcionāli līdzvērtīgs dokuments, kas apliecina apakšuzņēmēja piekrišanu piedalīties līguma izpildē (piemēram, sadarbības līgums vai brīvas formas apliecinājums). Savukārt apakšuzņēmējiem, kuru sniedzamo pakalpojumu vērtība ir vismaz 10 000 EUR, piemērojamas visas nolikumā paredzētās prasības, t.sk. attiecīgo formu iesniegšana.

